CELEX: 32012D0141
Language: mt
Date: 2012-03-06 00:00:00
Title: 2012/141/UE: Deċiżjoni ta’ Implimentazzjoni tal-Kummissjoni tas- 6 ta’ Marzu 2012 dwar il-finanzjament ta’ miżuri ta’ sorveljanza f’każ ta’ emerġenza, għar-rabja fit-Tramuntana tal-Greċja (notifikata bid-dokument numru C(2012) 1354)

8.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 69/17
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-6 ta’ Marzu 2012
   dwar il-finanzjament ta’ miżuri ta’ sorveljanza f’każ ta’ emerġenza, għar-rabja fit-Tramuntana tal-Greċja
   (notifikata bid-dokument numru C(2012) 1354)
   (It-test bil-Grieg biss huwa awtentiku)
   (2012/141/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (1), u b’mod partikolari l-Artikolu 8(2) tagħha,
   Billi:
   
               (1)
            
            
               Id-Deċiżjoni 2009/470/KE tistipula li meta Stat Membru jkun direttament mhedded bl-okkorrenza jew l-iżvilupp, fit-territorju ta’ pajjiż terz jew fi Stat Membru, ta’ waħda mill-mardiet elenkati fl-Anness I ta’ dik id-Deċiżjoni, jista’ jiġi deċiż li jiġu adottati miżuri xierqa għas-sitwazzjoni u li tingħata kontribuzzjoni finanzjarja mill-Unjoni għall-miżuri li jkunu meqjusa partikolarment neċessarji għas-suċċess tal-azzjonijiet meħuda.
            
         
               (2)
            
            
               Ir-rabja hija marda tal-annimali li tolqot prinċipalment lill-karnivori selvaġġi u domestiċi u għandha implikazzjonijiet serji għas-saħħa pubblika. Hija waħda mill-mard elenkati fl-Anness I tad-Deċiżjoni 2009/470/KE.
            
         
               (3)
            
            
               Fil-Greċja ilu ma jinstab każ tar-rabja sa mill-1987. Madankollu, minħabba s-sejba reċenti ta’ dik il-marda f’dik li kienet ir-Repubblika Jugoslava tal-Maċedonja, huwa neċessarju li s-sorveljanza tar-rabja fit-Tramuntana tal-Greċja tiġi rinfurzata minnufih sabiex jiġi stabbilit jekk din il-marda hix riesqa lejn it-territorju ta’ dak l-Istat Membru u kemm hemm bżonn ta’ immunizzazzjoni orali tal-karnivori selvaġġi sabiex ma tibqax tinxtered u tinqered.
            
         
               (4)
            
            
               Fis-27 ta’ Jannar 2012, il-Greċja ppreżentat pjan ta’ emerġenza għal sorveljanza rinfurzata tar-rabja (“il-pjan”) lill-Kummissjoni. Il-Kummissjoni evalwat il-pjan u qieset li hu aċċettabbli. Huwa għalhekk xieraq li ċerti miżuri f’dan il-pjan jiġu ffinanzjati mill-Unjoni.
            
         
               (5)
            
            
               Il-Greċja għarrfet lill-Kummissjoni dwar in-nuqqas ta’ persunal fil-laboratorju ta’ referenza nazzjonali tagħha għar-rabja biex iwettaq l-għadd ikbar ta’ testijiet meħtieġa għall-implimentazzjoni tal-pjan. Minħabba s-sitwazzjoni finanzjarja sfavorevoli attwali u l-urġenza biex jiġi stabbilit u implimentat il-pjan, huwa xieraq li l-ispiża marbuta mal-persunal tal-laboratorju li ġie impjegat apposta biex iwettaq it-testijiet fil-laboratorju stipulati fil-pjan, tiġi inkluża mal-ispejjeż eleġibbli għal kontribuzzjoni finanzjarja mill-Unjoni.
            
         
               (6)
            
            
               Meta wieħed iqis l-urġenza għall-implimentazzjoni tal-pjan, huwa ġġustifikat li l-kontribuzzjoni finanzjarja tal-Unjoni tkun disponibbli għall-miżuri meħuda mis-27 ta’ Jannar 2012, meta l-pjan ġie ppreżentat lill-Kummissjoni biex jingħataw il-fondi.
            
         
               (7)
            
            
               Din id-Deċiżjoni tikkostitwixxi Deċiżjoni ta’ finanzjament fit-tifsira tal-Artikolu 75 tar-Regolament Finanzjarju.
            
         
               (8)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   B’dan, il-“Pjan ta’ emerġenza għas-sorveljanza tar-rabja” li l-Greċja ppreżentat lill-Kummissjoni fis-27 ta’ Jannar 2012 (“il-pjan”) qed jiġi approvat għall-għoti ta’ kontribuzzjoni finanzjarja mill-Unjoni għall-perjodu ta’ bejn is-27 ta’ Jannar 2012 u l-31 ta’ Diċembru 2012 (“il-kontribuzzjoni finanzjarja”).
   Artikolu 2
   1.   Il-kontribuzzjoni finanzjarja, b’kollox, ma taqbiżx is-somma ta’ EUR 60 000.
   2.   Il-kontribuzzjoni finanzjarja tinkludi somma b’rata fissa ta’ EUR 5 għal kull annimal selvaġġ miġbur u mibgħut għall-investigazzjoni tar-rabja stabbilita fil-pjan.
   3.   Il-kontribuzzjoni finanzjarja tingħata bir-rata ta’ 75 % tal-ispejjeż li jkunu se jiġu mġarrba skont il-pjan għat-testijiet fil-laboratorju biex tinstab l-infezzjoni tar-rabja u għall-iżolazzjoni u l-karatterizzazzjoni tal-vajrus tar-rabja.
   Dawk l-ispejjeż jinkludu:
   
               (a)
            
            
               l-ispejjeż imġarrba għax-xiri ta’ kits għat-testijiet, reaġenti u l-konsumabbli kollha użati biex isiru t-testijiet fil-laboratorju;
            
         
               (b)
            
            
               l-ispejjeż ġenerali ekwivalenti għal 7 % tas-somma totali tal-ispejjeż imsemmija fil-punt (a).
            
         Madankollu, l-ammont massimu tal-ispejjeż li għandhom jiġu rimburżati għal test fluworexxenti tal-antikorpi (FAT), b’kollox, ma jaqbiżx l-ammont ta’ EUR 12 għal kull test.
   4.   Il-kontribuzzjoni finanzjarja tingħata bir-rata ta’ 75 % tal-ispejjeż għall-persunal li ġie impjegat apposta biex iwettaq it-testijiet fil-laboratorju msemmija fil-paragrafu 3.
   Dawk l-ispejjeż jinkludu:
   
               (a)
            
            
               il-miżata mħallsa għall-persunal jew is-salarji proprji tagħhom flimkien mal-ħlasijiet tas-sigurtà soċjali u spejjeż statutorji oħra inklużi fir-remunerazzjoni tagħhom;
            
         
               (b)
            
            
               l-ispejjeż ġenerali ekwivalenti għal 7 % tas-somma totali tal-ispejjeż imsemmija fil-punt (a).
            
         Madankollu, l-ammont massimu tal-ispejjeż li għandu jiġi rimburżat għal dan il-persunal, b’kollox, ma jaqbiżx l-ammont ta’ EUR 25 000.
   Artikolu 3
   1.   Il-kontribuzzjoni finanzjarja tingħata jekk il-Greċja:
   
               (a)
            
            
               timplimenta l-pjan skont id-dispożizzjonijiet rilevanti tal-liġi tal-Unjoni, inklużi r-regoli tal-kompetizzjoni, u l-għoti ta’ kuntratti pubbliċi u ta’ għajnuna statali;
            
         
               (b)
            
            
               tippreżenta rapporti tekniċi interim skont l-Anness I lill-Kummissjoni sa mhux iktar tard minn:
               
                           (i)
                        
                        
                           il-31 ta’ Mejju 2012, li jkopru l-perjodu mis-27 ta’ Jannar 2012 sat-30 ta’ April 2012;
                        
                     
                           (ii)
                        
                        
                           it-30 ta’ Settembru 2012, li jkopru l-perjodu mill-1 ta’ Mejju 2012 sal-31 ta’ Awwissu 2012;
                        
                     
         
               (c)
            
            
               tippreżenta rapport tekniku finali u rapport finanzjarju skont l-Annessi I u II, li jkopru l-perjodu mis-27 ta’ Jannar 2012 sal-31 ta’ Diċembru 2012, sa mhux iktar tard mit-28 ta’ Frar 2013;
            
         
               (d)
            
            
               timplimenta b’mod sodisfaċenti l-miżuri previsti fil-pjan.
            
         2.   F’każ li l-Greċja ma tikkonformax mal-kundizzjonijiet stipulati fil-paragrafu 1, il-Kummissjoni tnaqqas il-kontribuzzjoni finanzjarja, wara li tqis in-natura u l-gravità tan-nuqqas ta’ konformità u t-telf finanzjarju mġarrab mill-Unjoni.
   Artikolu 4
   Din id-Deċiżjoni tibda tapplika mis-27 ta’ Jannar 2012.
   Artikolu 5
   Din id-Deċiżjoni hija indirizzata lir-Repubblika Ellenika.
   
      Magħmul fi Brussell, is-6 ta’ Marzu 2012.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  OJ L 155, 18.6.2009, p. 30.
   
      ANNESS I
      Ir-rapport tekniku msemmi fl-Artikolu 3(1)(b) u (c) jinkludi tal-inqas l-informazzjoni li ġejja:
      
                  
                     Perjodu ta’ Rapportar: Minn _ sa _.
                  
               
               
                  Ir-rapport tekniku interim 
                  Ir-rapport tekniku finali 
               
            A.   It-testijiet ta’ sorveljanza tar-rabja mwettaq u r-riżultati tagħhom:
      
      
                  Prefettura
               
               
                  Speċijiet
               
               
                  Tip ta’ test
               
               
                  Għadd ta’ annimali ttestjati
               
               
                  Pożittiv
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            B.   Il-valutazzjoni teknika tas-sitwazzjoni u d-diffikultajiet li nqalgħu.
      
   
   
      ANNESS II
      Ir-rapport finanzjarju msemmi fl-Artikolu 3(1)(c) jinkludi tal-inqas l-informazzjoni li ġejja:
      
                  
                     Miżuri eleġibbli għall-kofinanzjament
                  
               
            
                  
                     Testijiet fil-laboratorju
                  
               
            
                   
               
               
                  Tip ta’ testijiet
               
               
                  Għadd ta’ annimali ttestjati
               
               
                  Għadd ta’ testijiet imwettqa
               
               
                  Spiża tat-testijiet imwettqa mingħajr l-ispejjeż ġenerali
               
            
                  Sejba tal-antiġen tal-vajrus tar-rabja
               
               
                  FAT
               
               
                   
               
               
                   
               
               
                   
               
            
                  PCR
               
               
                   
               
               
                   
               
               
                   
               
            
                  oħrajn (jekk jogħġbok speċifika)
               
               
                   
               
               
                   
               
               
                   
               
            
                  Iżolazzjoni/Karatterizzazzjoni tal-vajrus tar-rabja
               
               
                  Tqegħid f’sekwenza
               
               
                   
               
               
                   
               
               
                   
               
            
                  oħrajn (jekk jogħġbok speċifika)
               
               
                   
               
               
                   
               
               
                   
               
            
                  Total
               
               
                   
               
               
                   
               
               
                   
               
               
                   
               
            
                  
                     Persunal tal-laboratorju impjegat apposta biex jintlaħqu l-għanijiet tal-pjan
                  
               
            
                  Isem
               
               
                  Status (Permanenti/Temporanju)
               
               
                  Tul tal-kuntratt
               
               
                  Ammont imħallas
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  
                     Jiena niċċertifika li
                  
                  
                              —
                           
                           
                              
                                 in-nefqa saret tassew, ingħata rendikont preċiż għaliha u hija eleġibbli skont id-dispożizzjonijiet tad-Deċiżjoni ta’ Implimentazzjoni tal-Kummissjoni 2012/141/UE;
                              
                           
                        
                              —
                           
                           
                              
                                 ma ntalbet l-ebda kontribuzzjoni oħra mill-Unjoni għal dan il-pjan u d-dħul kollu li kien hemm minn operazzjonijiet li saru skont il-programm huwa ddikkjarat lill-Kummissjoni;
                              
                           
                        
                              —
                           
                           
                              
                                 il-pjan twettaq skont il-leġiżlazzjoni rilevanti tal-Unjoni, partikolarment ir-regoli dwar il-kompetizzjoni, l-għoti ta’ kuntratti pubbliċi u l-għajnuna statali;
                              
                           
                        
                              —
                           
                           
                              
                                 japplikaw il-proċeduri ta’ kontroll, b’mod partikolari għall-verifika tal-eżattezza tal-ammonti dikjarati, għall-prevenzjoni, is-sejba u t-tiswija tal-irregolaritajiet.
                              
                           
                        
                     Data:
                  
                  
                     Isem u firma tad-direttur operattiv: